

Til kommunene i Lofoten, Vesterålen, Salten
 4.12.2023

**Ny samarbeidsavtale mellom kommunene og Nordlandssykehuset**

Nordlandssykehuset HF (NLSH) og kommunene inngikk i 2012 lovpålagte samarbeidsavtaler for første gang. Avtalene ble i sin helhet revidert i løpet av 2017 og vedtatt i PS 18/16.

Etter etablering av Helsefellesskapet Lofoten, Vesterålen, Salten vedtok Partnerskapsmøtet i sak 7/22 at Strategisk samarbeidsutvalg skulle sette i gang arbeid med revisjon av samarbeidsavtalen mellom Nordlandssykehuset og kommunene i helsefellesskapet.

En partssammensatt arbeidsgruppe har utarbeidet forslag til ny samarbeidsavtale mellom Nordlandssykehuset og kommunene i Helsefellesskapet Lofoten, Vesterålen, Salten.

Strategisk samarbeidsutvalg (SSU) anbefalte i sin behandling i møte 13.9.2023 Partnerskapsmøtet 2023 å tilrå kommunene å vedta foreslått avtale.

Partnerskapsmøtet 23.11.2023 vedtok i sak 6/23 å anbefale kommunene og styret i Nordlandssykehuset å vedta utkast til samarbeidsavtale.

Det er den enkelte kommune som inngår avtale med Nordlandssykehuset, og by/-kommunestyret selv, jfr [helse- og omsorgstjenestelovens § 6-1](https://lovdata.no/dokument/NL/lov/2011-06-24-30/KAPITTEL_6#shareModal), som skal inngå avtalen.

Vedlagt følger:

* utkast til samarbeidsavtale
* utkast til politisk saksfremlegg
* rapport fra arbeidsgruppa

Kopi av vedtak ønskes formidlet;
knut.erik.dahlmo@helsefellesskapet-nord.no
postmottak@nordlandssykehuset.no

For spørsmål, kontakt undertegnede.

Med vennlig hilsen

Knut Erik Dahlmo, leder kommunalt samhandlingssekretariat
tlf.48 16 00 41
Helsefellesskapet Lofoten, Vesterålen, Salten

Lenke;

[Avtaleutkast og prosessdokumenter - Helsefellesskapet-nord](https://helsefellesskapet-nord.no/revisjon-av-samarbeidsavtaler-2023/prosessdokumenter/)